सलमान खान से मिलने पहुंची 'अमेरिकी पुलिस', जानें क्या है माजरा- देखें Viral Video  
सलमान खान का वीडियो वायरल
प्रीति जिंटा भी आईं नजर
सोशल मीडिया पर वीडियो वायरल
बॉलीवुड के दंबग यानी सलमान खान (Salman Khan) की अपनी अपकमिंग फिल्म 'दबंग 3' (Dabangg 3) से धूम मचाने की तैयारियों में जुटे हुए हैं. उनके कुछ वीडियो सोशल मीडिया पर खूब वायरल हो रहे हैं. इन वीडियो में सलमान खान (Salman Khan Video) के अलावा अभिनेत्री प्रीति जिंटा (Preity Zinta) भी नजर आ रही हैं. सलमान खान के अलावा प्रीति जिंटा ने भी इन तस्वीरों और वीडियो को शेयर किया है. सलमान खान और प्रीति जिंटा का यह वीडियो सोशल मीडिया पर धूम मचा रहे हैं.

A post shared by Chulbul Pandey (@beingsalmankhan) on Oct 31, 2019 at 3:30am PDT

प्रीति जिंटा (Preity Zinta) ने गुरुवार को सोशल मीडिया पर सुपरस्टार सलमान खान (Salman Khan) के साथ अपनी कुछ खास तस्वीरों को पोस्ट कर अपने प्रशंसकों को अचंभे में डाल दिया. इंस्टाग्राम पर सलमान संग प्रीति की ये तस्वीरें 'दबंग 3' में अभिनेत्री के कैमियो करने की ओर इशारा कर रही है. इनमें से एक तस्वीर के कैप्शन में प्रीति ने लिखा है, "हेलोवीन पर कुछ भी हो सकता है..यहां कुछ मस्ती और पागलपंती कर रही हूं! 'दबंग 3' के शूट पर गर्व से दिखना."

A post shared by Chulbul Pandey (@beingsalmankhan) on Oct 31, 2019 at 2:00am PDT

तस्वीरों में प्रीति जिंटा (Preity Zinta) नीले रंग की पुलिस की वर्दी में दिख रही हैं और इसमें सलमान खान (Salman Khan) भी चुलबुल पांडे के अवतार में नजर आ रहे हैं. सलमान संग प्रीति की इन तस्वीरों ने दोनों के ही प्रशंसकों को अचंभित कर दिया, कुछ का तो ये भी कहना है कि प्रीति 'दबंग 3' में शामिल हुई हैं, कुछ का मानना है कि प्रीति बस फिल्म के सेट पर मस्ती करने पहुंची हुई होंगी. 'दबंग 3' में सलमान के साथ अभिनेत्री सोनाक्षी सिन्हा और महेश मांजरेकर की बेटी साई हैं. यह फिल्म 20 दिसंबर को रिलीज होगी.


A post shared by Chulbul Pandey (@beingsalmankhan) on Oct 31, 2019 at 3:01am PDT